Diari Oficial de la Generalitat Valenciana


Sumari del DOGV 7390, del 28-10-2014 (2014/9731)

RESOLUCIÓ de 24 d'octubre de 2014, de la directora general del Secretariat del Consell i Relacions amb les Corts, per la qual es disposa la publicació del conveni entre la Generalitat i l'Ajuntament de Teulada per a la nova autorització del conservatori elemental de música denominat Mestre Berenguer, de Teulada, per trasllat de les seues instal·lacions i reclassificació a professional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7390

Data del DOGV
:   28-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9731


Data del document
:   24-10-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * centre d'ensenyament

RESOLUCIÓ de 24 d'octubre de 2014, de la directora general del Secretariat del Consell i Relacions amb les Corts, per la qual es disposa la publicació del conveni entre la Generalitat i l'Ajuntament de Teulada per a la nova autorització del conservatori elemental de música denominat Mestre Berenguer, de Teulada, per trasllat de les seues instal·lacions i reclassificació a professional. [2014/9731]  
La Generalitat i l'Ajuntament de Teulada han subscrit, prèvia tramitació reglamentària, l'1 d'octubre de 2014, el conveni per a la nova autorització del conservatori elemental de música denominat Mestre Berenguer, de Teulada, per trasllat de les seues instal·lacions i reclassificació a professional.  
En compliment del que establix la clàusula desena del conveni, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 1037/2014 i que figura com a annex d'esta resolució.  
  
València, 24 d'octubre de 2014.- La directora general del Secretariat del Consell i Relacions amb les Corts: Marta Martí Arador.  
  
  
Conveni entre la Generalitat (Conselleria d'Educació, Cultura i Esport) i l'Ajuntament de Teulada per a la nova autorització del conservatori elemental de música denominat Mestre Berenguer, de Teulada, per trasllat de les seues instal·lacions i reclassificació a professional.  
  
  
València, 1 d'octubre de 2014  
  
Reunits  
D'una part, María José Catalá Verdet, consellera d'Educació, Cultura i Esport, en nom i representació de la Generalitat, en virtut de l'acord adoptat pel Consell, el dia 11 de juliol de 2014.  
D'una altra part, Antoni Joan Bertomeu Vallés, alcalde president de l'Ajuntament de Teulada, facultat per a este acte per l'acord del ple de l'esmentat ajuntament de 12 de juny de 2014.  
  
Manifesten  
1. L'Ajuntament de Teulada és titular del conservatori elemental de música denominat Mestre Berenguer, de l'esmentada localitat, amb domicili en el carrer Colom, 45, 1, 2, i número de codi 61670513, creat pel conveni de 26 d'abril de 1995 entre la Generalitat Valenciana (Conselleria d'Educació i Ciència) i l'Ajuntament de Teulada.  
2. L'Ajuntament va acordar sol·licitar una nova autorització per trasllat d'instal·lacions i reclassificació a professional, dins del marc educatiu vigent establit per la Llei Orgànica 2/2006, de 3 de maig, d'Educació (BOE 106, de 04.05.2006), d'ara en avant LOE.  
3. La disposició addicional segona, punt 2, de la LOE, establix que la creació de centres docents públics els titulars dels quals siguen les corporacions locals, es realitzarà per conveni entre estes i l'administració educativa competent, a fi de ser inclosos en la programació de les ensenyances a què es referix l'article 27.  
4. El Servici d'Infraestructures ha emés un informe de data 11 de juny de 2013 a la proposta d'instal·lacions i ús educatiu, ja que s'ajusta al que disposa la normativa aplicable sobre els requisits mínims que han de complir els centres que impartisquen ensenyances artístiques.  
5. El 12 de juny de 2013, la Direcció General de Centres i Personal Docent va emetre un informe favorable a la proposta d'instal·lacions i ús educatiu dels espais reflectits en els plànols presentats per a la nova autorització sol·licitada per l'Ajuntament de Teulada.  
6. La Inspecció Educativa i la unitat tècnica de construccions corresponent han emés informes favorables en el seu respectiu àmbit competencial.  
7. Les peticions s'ajusten al que s'indica en el Reial Decret 303/2010, de 15 de març (BOE 86, de 09.04.2010), pel qual s'establixen els requisits mínims dels centres que impartixen ensenyances artístiques regulades en la Llei Orgànica 2/2006, de 3 de maig, d'Educació; així com el Reial Decret 389/1992, de 15 d'abril, pel qual s'establixen els requisits mínims dels centres que impartixen ensenyances artístiques (BOE 102, 28.04.1992), aplicables segons la disposició transitòria tercera del Reial Decret 303/2010, de 15 de març (BOE 86, 09.04.2010); així com al Decret 159/2007, de 21 de setembre, pel qual s'establix el currículum de les ensenyances elementals de Música i es regula l'accés a estes ensenyances (DOGV 5606, de 25.09.2007), pel que fa als objectius, continguts i sistema d'avaluació corresponents als estudis de grau elemental sol·licitats, i el Decret 158/2007, de 21 de setembre, pels quals s'establix el currículum de les ensenyances professionals de Música i es regula l'accés a estes ensenyances (DOCV 5606, 25.09.2007), pel que fa als objectius, continguts i sistema d'avaluació corresponents als estudis de grau professional sol·licitats.  
  
Per això, en virtut de les competències que atorga el Reial Decret 2093/1983, de 28 de juliol, sobre traspàs de funcions i servicis de l'Administració de l'Estat a la Comunitat Valenciana (BOE 187, 06.08.1983), en matèria d'educació; el Decret 20/1993, de 8 de febrer, pel qual es regula el Registre de Convenis i s'establix el règim juridicopressupostari dels convenis que subscriga la Generalitat (DOGV 1968, 19.02.1993), i la Llei 7/1985, de 2 d'abril, Reguladora de les Bases de Règim local (BOE 80, 03.04.1985), la Conselleria d'Educació, Cultura i Esport i l'Ajuntament de Teulada acorden subscriure el present conveni d'acord amb les següents,  
  
CLÀUSULES  
  
Primera  
L'objecte d'este conveni és la nova autorització del conservatori professional de música de Teulada, de titularitat íntegrament municipal, per trasllat de les seues instal·lacions i reclassificació a professional, de conformitat amb la disposició addicional segona, punt 2, de la LOE, amb les característiques, ensenyances i configuració que s'indiquen:  
  
Denominació genèrica: conservatori professional de música.  
Denominació específica: Mestre Berenguer.  
Domicili: C/ Colom, 45-1-2.  
Nou domicili: C/ Jasmiler, s/n.  
Localitat: Teulada.  
Província: Alacant.  
Codi: 29900601.  
Titular: Ajuntament de Teulada.  
Ensenyances i places escolars: el Conservatori Professional de Música Mestre Berenguer de Teulada, de titularitat municipal, impartirà, amb reconeixement oficial i plenes facultats acadèmiques, les ensenyances previstes en la Llei Orgànica 1/1990, de 3 d'octubre, següents:  
  
- Especialitats corresponents a les ensenyances elementals: Piano Trompeta, Trombó Trompa, Saxòfon, Clarinet, Flauta Travessera, Oboé, Violoncel, Violó, Guitarra, Percussió, Tuba, Fagot, Viola i Contrabaix, amb una capacitat de 180 places escolars.  
- Especialitats corresponents a les ensenyances professionals: Piano, Trompeta, Trombó, Trompa, Saxòfon, Clarinet, Flauta Travessera, Oboé, Dolçaina, Violoncel, Violí, Guitarra, Percussió, Tuba, Fagot, Viola, Contrabaix i Cant, amb una capacitat de 180 places escolars.  
  
  
Segona  
A efectes administratius, en relació amb les ensenyances elementals i professionals, el Conservatori Professional de Música Mestre Berenguer, de titularitat municipal, queda adscrit al Conservatori Professional de Música Tenor Cortis de Dénia (número de codi 32776738).  
  
Tercera  
Correspon al titular del Conservatori Professional de Música Mestre Berenguer de Teulada, de titularitat municipal, la dotació pressupostària necessària per als gastos derivats del personal docent i no docent, així com el funcionament de l'esmentat centre, independentment de la possibilitat de concórrer a totes les convocatòries públiques que realitze la conselleria competent en matèria educativa per a la concessió de subvencions als centres públics d'ensenyança de música.  
  
Quarta  
El Conservatori Professional de Música Mestre Berenguer de Teulada, de titularitat municipal, se sotmetrà a l'autoritat de la conselleria competent en matèria educativa i de la Inspecció Educativa, d'acord amb el títol VII de la LOE i en els supòsits previstos en el Decret 180/1992, de 10 de novembre pel qual es regulen l'organització i funcions de la inspecció educativa i s'establix el sistema d'accés i permanència en l'exercici (DOGV 1913, 27.11.1992 ).  
  
Quinta  
El titular del conservatori es compromet a:  
a) Complir el que establix sobre òrgans de govern dels centres públics el capítol III del títol V de la LOE.  
b) Complir els requisits establits en el Reial Decret 389/1992, de 15 d'abril, de 1992.  
c) Que els plans d'estudis, programes, dedicació horària, nivells i sistema d'avaluació a desenrotllar seran els establits en la legislació vigent: el Decret 159/2007, de 21 de setembre, pel qual s'establix el currículum de les ensenyances elementals de Música (DOGV 5606, de 25.09.2007); el Decret 158/2007, de 21 de setembre, pel qual s'establixen el currículum de les ensenyances professionals de Música (DOCV 5606, de 25.09.2007); el Decret 2618/1966, de 10 de setembre, sobre reglamentació general dels conservatoris de música (BOE 254, 24.10.1966)), i el Decret 151/1993.  
d) Seguir les directrius acadèmiques de l'Administració educativa per als centres dependents de la conselleria competent en matèria educativa, així com presentar, cada curs acadèmic, una programació general anual en què consten les dades acadèmiques i administratives del centre.  
  
Així mateix, haurà de notificar a la conselleria competent en matèria educativa les modificacions d'horari i els canvis de professorat que puguen produir-se, i adjuntar els documents que justifiquen el compliment de la titulació exigida del nou professorat.  
e) La custòdia d'actes, expedients d'alumnes, registres de correspondència oficial i tots els documents de caràcter administratiu que es generen en virtut de les facultats que se li conferixen.  
  
Sexta  
Este conveni produïx efectes el mateix dia que es firme; no obstant això, l'autorització d'obertura i funcionament del centre produirà efectes des de l'inici del curs acadèmic 2013/2014.  
  
Sèptima  
Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 10.2 del Reial Decret 321/1994, de 25 de febrer, seran notificades a l'Administració educativa, la qual instruirà el corresponent expedient, que es tramitarà, en defecte de normativa específica per als centres docents públics, de conformitat amb el procediment regulat en el capítol III del mencionat Reial Decret 321/1994, de 25 de febrer. Finalitzarà la seua aprovació per resolució del conseller o consellera competent en matèria educativa.  
En els supòsits arreplegats en l'article 10.2 abans esmentat, s'instruirà un expedient que donarà lloc a una nova autorització, per al qual haurà de subscriure's l'oportú conveni entre les parts.  
  
Octava  
Este conveni tindrà una duració indefinida; no obstant això, es podrà extingir per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'ajuntament.  
  
c) Per denúncia d'una de les parts, amb l'avís previ, com a mínim, de sis mesos abans de l'inici del curs acadèmic en què s'haja d'extingir.  
  
d) Per canvi de titularitat, trasllat d'instal·lacions del centre o cessament de les activitats.  
Esta extinció produirà efectes a partir del final del curs en què es produïsca la causa.  
En els supòsits previstos en els punts b i d, l'extinció requerirà la comunicació prèvia de la Conselleria al titular del conservatori.  
  
Novena  
L'aplicació i execució d'este conveni, incloent-hi a este efecte tots els actes jurídics que es puguen dictar per al seu desplegament o execució, no podrà tindre cap incidència en la dotació de tots i cada un dels capítols de gasto assignats a l'esmentada conselleria, i en tot cas haurà de ser atesa amb els mitjans personals i materials de la conselleria competent per raó de la matèria.  
  
Deu  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat, i serà publicat en el Diari Oficial de la Comunitat Valenciana.  
  
En prova de conformitat i perquè en quede constància, firmen ambdós parts este conveni en el lloc i la data consignats més amunt.  
  
  
La consellera d'Educació, Cultura i Esport: María José Catalá Verdet.  
L'alcalde President de l'Ajuntament de Teulada: Antoni Joan Bertomeu Vallés.